laion/Wikipedia-Exotic huggingface dataset:
ʾAsmāʾ al-Thānī

Šeigitar ʾAsmāʾ al-Thānī (araabia keeles أسماء آل ثاني) on Katari kuningliku (emiirliku) perekonna liige, riigiametnik, alpinist ja polaarrändur. Ta on Katari Olümpiakomitee (QOC) turundus- ja kommunikatsioonidirektor. Aprillis 2018 osales ta Felicity Astoni juhitud ainult naistest koosnevas polaarekspeditsioonis (retke algusega Svalbardst 15. aprillil), mille käigus al-Thānī esimese katarlasena 21. aprillil jõudis suuskadel põhjapoolusele üle Põhja-Jäämere liikuva pakijää. 2022. aasta alguses käis ta Antarktise mandri kõrgeima mäe Vinsoni (4892 m) tipus. Mägironijana on al-Thānī esimesena araabia naistest tõusnud kaheksatuhandelise mäe tippu lisahapnikku kasutamata (Manaslu, 2021). Mais 2024 32-aastaselt üritas ta teist korda ronida Everesti tippu, kuid seekord lisahapnikuta. 2021 – Dhaulagiri (8167 m) 2021 – Manaslu (8163 m), lisahapnikuta 2021 – Makalu (8485 m) 2022 – Kanchenjunga (8586 m) 2022 – Džomolungma (8848 m) 2022 – Lhotse (8516 m) 2022 – K2 (8611 m) Sheikha Asma al-Thani becomes first Qatari to ski to North Pole. gulf-times.com, 29. aprill 2018 Sheikha Asma Al Thani, First Qatari Woman to Summit the Everest. tranquilkilimanjaro.com, 28. mai 2024 Sheikha Asma: first Arab woman to climb 8,000er without oxygen. gulf-times.com, 28. september 2021 Asma Al Thani attempting Everest without O2. everestchronicle.com, 17. mai 2024 The Women From The Region Conquering K2. harpersbazaararabia.com, 26. juuli 2022  ʾAsmāʾ al-Thānī – pildid, videod ja helifailid Wikimedia Commonsis
La Madelaine-sous-Montreuil

La Madelaine-sous-Montreuil on vald Põhja-Prantsusmaal Pas-de-Calais' departemangus. La Madelaine-sous-Montreuil asub Montreuil-sur-Merist vahetult loodes, tee D139 ääres ja Canche'i jõe kallastel. Vaade La Madelaine'i lossile Répertoire géographique des communes, vaadatud 26.10.2015. Populations légales 2021
Montcavrel

Montcavrel on vald Põhja-Prantsusmaal Pas-de-Calais' departemangus. Montcavrel asub väikese Bimoise'i jõe orus, 6 km Montreuil-sur-Merist põhja pool, teede D149 ja D150 ristumiskoha ümbruses. 15. sajandi St. Quentini kirik Renessanss-stiilis Hérambault' loss, 1845 19.sajandi Montéchori loss. Fordres'i vesiveski Vallamaja Répertoire géographique des communes, vaadatud 26.10.2015. Populations légales 2021
Bodhidharma

Bodhidharma (sanskriti keeles ’virgumisseadmus’; hiina keeles 菩提達摩 puti damo ehk damo; jaapani keeles bodaidaruma ehk daruma) oli poollegendaarne India päritolu budismi misjonär Hiinas (6. saj esimene pool). Bodhidharmat peetakse chan’i õpetuse toojaks Hiinasse, chan’i koolkonna rajajaks ja selle esimeseks patriarhiks Hiinas ning 28. patriarhiks alates Šākjamunist. Teated tema päritolust, elukäigust ja eluaastatest on vastuolulised. Mõne allika põhjal oli ta pärit Lõuna-Indiast ja saabus Hiinasse meritsi lõunast, teiste järgi tuli aga Pärsiast läbi Sise-Aasia. Bodhidharma eluaastateks on pakutud umbes 440–528 või umbes 470–543. 520. aasta paiku olevat ta kohtunud Lõuna-Hiina Liangi dünastia keisri Wu Diga, kuid rännanud siis edasi põhja poole ja peatunud Shaolini kloostris, kus veetnud 9 aastat koopas sügavas keskenduses. Bodhidharma olevat toonud Hiinasse chan’i koolkonna kõige tähtsama pühakirja Laṅkāvatāra-sūtra. Legendi järgi pannud Bodhidharma aluse Shaolini võitluskunstide traditsioonile ja toonud Hiinasse ka tee joomise kombe, kuigi on võimalik, et mõlemat viljeldi Hiinas juba varem. Bodhidharma portree on populaarne motiiv Kaug-Ida budistlikus kunstis, eriti tuši- ja akvarellimaalidel, kus teda kujutatakse habemiku ja pungissilmse võõramaise mungana. Pärimuse järgi olevat Bodhidharma olnud liikumatu ilmega mees, lisaks tihe habe ja läbitungiv pilk. Kord olevat ta mediteerimise ajal suigatanud. See vihastas Bodhidharmat nii, et ta lõikas ära oma silmalaud ja viskas need minema. Need kukkusid maha ja neist kasvasid esimesed teepõõsad. Zeni kohta öeldakse, et sel on tee maitse. Kohtumisel Lõuna-Hiina Liangi dünastia keisri Wu Diga olevat too küsinud Bodhidharmalt: "Oleme ehitanud templeid, kirjutanud ümber pühakirju, õpetanud munki ja nunni. Auväärne, kas meie tegudes on midagi head (pälvimusi)?" – "Ei midagi head (pole mingeid pälvimusi)." Keiser võpatas ja küsis: "Mis siis on püha tõde, kõige tähtsam põhimõte budismis?" – "See põhimõte on kõikjal, igal pool, lõputult. Pole midagi püha, pole midagi erilist." – "Kes siis teie olete, kes te minu ees seisate?" – "Ma ei tea, teie majesteet." Red Pine, ed. (1989), The Zen Teaching of Bodhidharma: A Bilingual Edition, New York: North Point Press, ISBN 0-86547-399-4. Eihei Dogen, Genjo koan: Vikerkaar 1 2013. Tõlkinud Alari Allik Kosho Uchiyama, Opening the hand of thought, approach to zen (esmatrükk 1993) Ida mõtteloo leksikon: Bodhidharma. [1] Käesolevas artiklis on kasutatud "Ida mõtteloo leksikoni" materjale.
Nakhon Si Thammarati provints

Nakhon Si Thammarati provints on 1. järgu haldusüksus Tais. See asub riigi lõunaosas Tai lahe ääres. Provints jaguneb halduslikult 23 maakonnaks (amphoe), mis omakorda jagunevad 165 vallaks (tambon) ja 1428 külaks (muban). https://stat.bora.dopa.go.th/stat/statnew/statyear/#/TableTemplate3/Area/statpop?yymm=63&topic=statpop&ccNo=80
Roma lipp

Roma lipp (roma keeles O styago le romengo) on romade rahvuslipp. Roma lipp ja hümn kinnitati ametlikult 8. aprillil 1971. aastal toimunud Esimesel Romade Maailmakongressil Londonis. Lipp on jagatud kaheks väljaks – sinine (ülemine) ja roheline (alumine), mis sümboliseerivad vastavalt taevast ja maad. Lipu keskel on punane 16-kodaraga dharmatšakra, mis sümboliseerib romade arvatavat India päritolu (sarnane dharmatšakra on ka India riigilipul). Sanskriti keeles (millest pärineb ka roma keel) nimetati 16 kodaraga ratast "tšakraks", mis tähendab "saatust". Ratta sümboolika Indias on surma ja taassünni, pideva uuenemise igavene tsükkel: midagi, mis on romade kultuuri sügavalt imbunud, puudutades selle suhteid materiaalse vara ja lähedastega. Rohelist välja tõlgendatakse ka kui materiaalset ja praktilist, sinist välja vaimse valdkonnana; punane ratas tähendab hobuvankri ratast ning sümboliseerib rändamist ja liikumist. Lipu elemendid räägivad sellest, et  mustlane on terve elu teel, nii füüsiliselt või hingeliselt, kuid ka seda, et ta ei peaks unustama maiseid asju. Ratta punane värv on vere värv, mida romad valasid Teise maailmasõja ajal võitluses fašismiga, samuti genotsiidiohvrite veri, mida ajalugu ei tohiks kunagi unustada. Punane värv sümboliseerib ka tuld, mis on rändeluviisi tähtis osa. Telkimiskohas peatumine, lõkke hoidmine, koos toidu valmistamine, sööma istumine, tule ääres laulmine ja tantsimine. Roma lippu kasutatakse igaaastastel avalikel üritustel nagu näiteks 8. aprillil tähistatav rahvusvaheline romade päev, mis kinnitati 1990. aastal neljandal Romade Kongressil Poolas. Samuti 2. augustil, mil mälestatakse romade holokaustis (Porajmos) hukkunuid. Kati Arak, Kristina Avdonina, Eva Kuslap, Mairi Kruuts, Kerli Kõiv, Eve Miilits, Kadri-Ann Mänd, Karolin Tohv, Klarica Topper, Kristi Õunap. Uurimisaruanne "Eesti roma (mustlaste) elanikkonna olukord ja lõimumise vajadus" Tartu Ülikool 2013. Vaadatud 30. augustil 2024. "Rom". web.archive.org. 19. juuni 2006. Originaali arhiivikoopia seisuga 19. juuni 2006. Vaadatud 30. augustil 2024.{{netiviide}}: CS1 hooldus: robot: algse URL-i olek teadmata (link) Petkova, Martina. "Beyond Borders: The beauty and wisdom of the Romani flag". www.theskyandearthknow.com (inglise). Vaadatud 30. augustil 2024. "Romanien kansallispäivä | Opetushallitus". www.oph.fi (soome). Vaadatud 30. augustil 2024.
Keszthelyi kreis

Keszthelyi kreis (ungari keeles Keszthelyi járás) on 2. järgu haldusüksus (kreis) Ungaris Zala komitaadi idaosas. Kreisi halduskeskus on Keszthelyi linn. Lõunas ja kagus piirneb Keszthelyi kreis Balatoni järvega. Kreisis on 30 omavalitsust, sealhulgas kaks linna: Keszthely ja Hévíz. Population data by settlement, vaadatud 12.11.2023.
Lenti kreis

Lenti kreis (ungari keeles Lenti járás) on 2. järgu haldusüksus (kreis) Ungaris Zala komitaadi lääneosas. Kreisi halduskeskus on Lenti linn. Lenti kreis piirneb läänes ja edelas Sloveeniaga. Kreisis on 48 omavalitsust. Population data by settlement, vaadatud 12.11.2023.
Edela-Paapua provints

Edela-Paapua provints (indoneesia keeles Papua Barat Daya) on 1. järgu haldusüksus (provints) Indoneesias. See asub Uus-Guinea saare loodepoolses osas, hõlmates Doberai poolsaare lääneosa ja Raja Ampati saared. Provintsi keskus on Sorong. Provints moodustati 2022. aastal Lääne-Paapua provintsi läänepoolsest osast. 2023. aastal elas provintsis hinnanguliselt 617 700 inimest. http://papuabaratdayaprov.go.id/
Letenye kreis

Letenye kreis (ungari keeles Letenyei járás) on 2. järgu haldusüksus (kreis) Ungaris Zala komitaadi lääneosas. Kreisi halduskeskus on Letenye linn. Letenye kreis piirneb edelas Horvaatiaga ja Sloveeniaga. Kreisis on 27 omavalitsust. Population data by settlement, vaadatud 12.11.2023.
Nagykanizsa kreis

Nagykanizsa kreis (ungari keeles Nagykanizsai járás) on 2. järgu haldusüksus (kreis) Ungaris Zala komitaadi lõunaosas. Kreisi halduskeskus on Nagykanizsa linn. Nagykanizsa kreis piirneb edelas Horvaatiaga. Kreisis on 49 omavalitsust, sealhulgas komitaadi õigustega linn Nagykanizsa ja Zalakarosi linn. Population data by settlement, vaadatud 12.11.2023.
Zalaegerszegi kreis

Zalaegerszegi kreis (ungari keeles Zalaegerszegi járás) on 2. järgu haldusüksus (kreis) Ungaris Zala komitaadi põhjaosas. Kreisi halduskeskus on Zalaegerszegi linn. Kreisis on 84 omavalitsust, sealhulgas komitaadi õigustega linn Zalaegerszeg ja veel kaks linna: Pacsa ja Zalalövő. Population data by settlement, vaadatud 12.11.2023.
Zalaszentgróti kreis

Zalaszentgróti kreis (ungari keeles Zalaszentgróti járás) on 2. järgu haldusüksus (kreis) Ungaris Zala komitaadi kirdeosas. Kreisi halduskeskus on Zalaszentgróti linn. Kreisis on 20 omavalitsust. Population data by settlement, vaadatud 12.11.2023.
Bonyhádi kreis

Bonyhádi kreis (ungari keeles Bonyhádi járás) on 2. järgu haldusüksus (kreis) Ungaris Tolna komitaadi lõunaosas. Kreisi halduskeskus on Bonyhádi linn. Kreisis on 25 omavalitsust, sealhulgas kaks linna: Bonyhád ja Nagymányok. Population data by settlement, vaadatud 12.11.2023.
Dombóvári kreis

Dombóvári kreis (ungari keeles Dombóvári járás) on 2. järgu haldusüksus (kreis) Ungaris Tolna komitaadi lääneosas. Kreisi halduskeskus on Dombóvári linn. Kreisis on 16 omavalitsust. Population data by settlement, vaadatud 12.11.2023.
1834

◄ | 18. sajand | 19. sajand | 20. sajand | ► ◄ | 1800. aastad | 1810. aastad | 1820. aastad | 1830. aastad | 1840. aastad | 1850. aastad | 1860. aastad | ► ◄◄ | ◄ | 1830 | 1831 | 1832 | 1833 | 1834 | 1835 | 1836 | 1837 | 1838 | ► | ►► 1834. aasta (MDCCCXXXIV) oli 19. sajandi 34. aasta. 14. mai (vkj 2. mai) – avati Vana-Kuuste Põllumajanduse Instituut. Õppeasutuse avamisega algas põllumajandusliku hariduse ajalugu Eestis. Suvel ja sügisel on põud ning viljasaak jäi väikseks ja hein kiduraks. Esimeste külamaade kruntimine Eesti alal. See toimus Rannu kihelkonnas Valguta mõisa alal, kui krunditi Lapetukme küla maad. ... ... 2. jaanuar – Vassili Perov, vene maalikunstnik 8. veebruar – Dmitri Mendelejev, Vene keemik 19. aprill – Grigori Mjassojedov, vene maalikunstnik 22. aprill – Gaston Planté Prantsuse füüsik 9. juuli – Jan Neruda, Tšehhi kirjanik 19. juuli – Edgar Degas, Prantsuse maalikunstnik ja skulptor 10. oktoober – Aleksis Kivi, Soome kirjanik 12. veebruar – Friedrich Daniel Ernst Schleiermacher, saksa teoloog ja filosoof 12. juuli – David Douglas, šoti botaanik 25. juuli – Samuel Taylor Coleridge, inglise luuletaja, kirjanduskriitik ja filosoof 2. september – Thomas Telford, šoti ehitusinsener, arhitekt ja sillaehitaja 24. september – Pedro I, endine Brasiilia keiser 8. oktoober – François-Adrien Boieldieu, prantsuse helilooja 23. detsember – Thomas Robert Malthus, inglise demograaf ja majandusteadlane Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 124
Paksi kreis

Paksi kreis (ungari keeles Paksi járás) on 2. järgu haldusüksus (kreis) Ungaris Tolna komitaadi kirdeosas. Kreisi halduskeskus on Paksi linn. Paksi kreis piirneb idas Doonau jõega. Kreisis on 15 omavalitsust, sealhulgas kaks linna: Paks ja Dunaföldvár. Population data by settlement, vaadatud 12.11.2023.
Opotška maakond

Opotška maakond (vene keeles Опочецкий уезд) oli Pihkva provintsi (1719−1772), Pihkva kubermangu (1772−1777 ja 1796−1927) ja Pihkva asehaldurkonna (1777−1796) haldusüksus. Maakonnalinn oli Opotška, mis oli aastatel 1772−1776 kubermangu keskus. XX sajandi algul jagunes maakond 15 vallaks: Afanasjevo-Slobodaa vald Glubokoje vald Ježini vald Kopõloki vald Krasnogorodi vald Matjuškino vald Petrovski vald Petšano-Gora vald Pokrovski vald Poljana vald Sinjaja Nikola vald Staritski vald Žadro vald Velje vald Voronetsi vald Mihhailovskoje mõis Opotška rajoon Pihkva kubermang Акулов, Н. И. Список предводителей дворянства Псковской губернии. − Сборник Псковской губернской ученой архивной комиссии. Выпуск I. Псков: Типография Губернскаго Правления, 1917. Lk 147−155. Siin: lk 151 [1]. Псковская губерния (свод данных оценочно-статистич. исследования). Том I. Опочецкий уезд. Территория, население, землевладение. Псков: Типография Губернского Земства, 1901 [2]. Opotška maakonna kohanimed. A−K saidil kornilovi.ru Opotška maakonna kohanimed. L−Ya saidil kornilovi.ru
Szekszárdi kreis

Szekszárdi kreis (ungari keeles Szekszárdi járás) on 2. järgu haldusüksus (kreis) Ungaris Tolna komitaadi kaguosas. Kreisi halduskeskus on Szekszárdi linn. Szekszárdi kreis piirneb idas Doonau jõega. Kreisis on 17 omavalitsust, sealhulgas komitaadi õigustega linn Szekszárd ja Bátaszéki linn. Population data by settlement, vaadatud 12.11.2023.
Tamási kreis

Tamási kreis (ungari keeles Tamási járás) on 2. järgu haldusüksus (kreis) Ungaris Tolna komitaadi loodeosas. Kreisi halduskeskus on Tamási linn. Kreisis on 32 omavalitsust, sealhulgas kolm linna: Tamási, Gyönk ja Simontornya. Population data by settlement, vaadatud 12.11.2023.
Johannes Gutenberg (kass)

Johannes Gutenberg (sündinud sügisel 2009 Tartus) on majakass Tartu Aparaaditehase Loomelinnakus. Kass on saanud oma nime trükimasina leiutaja Johannes Gutenbergi järgi. Gutenberg on mustvalge, keskmist kasvu, kollaste silmadega, rahuliku olekuga, kuid äkilise loomuga isane kass. Kass Gutenbergi arvatav sünniaasta on 2009. Ta oli algselt Eesti Trüki- ja Paberimuuseumi majakass, kuhu ta ilmus 2012. aastal. Muuseum asus siis aadressil Kastani 38. Gutenbergi päriskodu asus muuseumi läheduses, kuhu kass hiljem enam tagasi ei läinudki. Algselt on kass pärit loomade varjupaigast, kus tema nimi oli Seli. Hiljem muudeti see trükikunsti leiutaja Johannes Gutenbergi järgi uueks. Kui muuseum 2014. aasta juunis Tartu Aparaaditehase Loomelinnakusse kolis, asus sinna elama ka Gutenberg, tema territoorium laienes üle kogu maja. Sellest ajast on kõigile majalistele tuttavat kassi kohatud igal pool maja kontorites ja kohvikutes, aga ka Aparaaditehase naaberkinnistutel. Näiteks on ta sage külaline Aparaaditehase Erinevate Tubade Klubi öistel drum'n'bass-i üritustel ning külastab erinevaid restorane, galeriisid ja seminariruume. Kass Gutenbergi on nimetatud Trükimuuseumi, hiljem kogu Aparaaditehase turundusdirektoriks, kus tema ülesanne on läbi ühismeedia meelitada inimesi külastama Aparaaditehase asutusi. Tema peamine ülesanne on suhteid luua ja inimesi liita. Gutenbergil on olemas oma veebileht, Facebooki leht ja temast on nii ajakirjanduses kui sotsiaalmeedias ilmunud mitmeid persoonilugusid. Aparaaditehases on kass Gutenbergil oma ürituste sarjad, näiteks Gutenbergi jutumeeter, tehase majaekskursioon “Gutenbergi radadel”. Kassi kümnendal sünnipäeval korraldati Aparaaditehases juubelipidustused, mille raames toimusid majaekskursioonid ja Trükimuuseumis sai terve päeva jooksul trükkida kass Johannes Gutenbergi pildiga postkaarte. 2021. esitati Aparaaditehases Tähtvere Tantsukeskuse rännaklavastust “Gutenberg”. Kuna kass külastab sageli ka kõrvalasuva Hektori hosteli numbritubasid, siis on tema järgi nime saanud Hektori kohviku Gutenbergi-nimeline kook ning Kastani tänaval on üles seatud silt “Tähelepanu! Tehasekass”. ERR (13. november 2019). "Sünnipäeva tähistav tehasekass armastab tähelepanu, kuid talub paisid mõõdetud koguses". ERR. Vaadatud 30. augustil 2024. "Aparaaditehases liidab inimesi kass Johannes Gutenberg". Visit Tartu (inglise). Vaadatud 30. augustil 2024. "Ajalugu ja eesmärgid". TYPA. Vaadatud 30. augustil 2024. "Üks päev Johannes Gutenbergi elust". Eesti Päevaleht. Vaadatud 30. augustil 2024. "APTEH lugu #12: Johannes Gutenberg". Aparaaditehas. Vaadatud 30. augustil 2024. "Kõuts teeb muuseumis ekskursioone". Tartu Postimees. 10. juuli 2016. Vaadatud 30. augustil 2024. "Kirjandus // Gutenbergi jutumeeter". Aparaaditehas. Vaadatud 30. augustil 2024. "Aparaaditehase majakass tähistab 10. sünnipäeva". www.ohtuleht.ee. Vaadatud 30. augustil 2024. "Tähtvere Tantsukeskus X Aparaaditehas: rännaklavastus "Gutenberg" – Tähtvere Tantsukeskus". www.tartutants.ee. Vaadatud 30. augustil 2024.
Tolna kreis

Tolna kreis (ungari keeles Tolnai járás) on 2. järgu haldusüksus (kreis) Ungaris Tolna komitaadi idaosas. Kreisi halduskeskus on Tolna linn. Tolna kreis piirneb idas Doonau jõega. Kreisis on 4 omavalitsust. Population data by settlement, vaadatud 12.11.2023.
Celldömölki kreis

Celldömölki kreis (ungari keeles Celldömölki járás) on 2. järgu haldusüksus (kreis) Ungaris Vasi komitaadi idaosas. Kreisi halduskeskus on Celldömölki linn. Kreisis on 28 omavalitsust, sealhulgas kaks linna: Celldömölk ja Jánosháza. Population data by settlement, vaadatud 12.11.2023.
Koshī provints

Koshī provints on 1. järgu haldusüksus Nepalis. See asub riigi kaguosas. Provints jaguneb halduslikult 14 ringkonnaks. Bhojpuri ringkond Dhankuṭā ringkond Ilāmi ringkond Jhāpā ringkond Khotangi ringkond Morańgi ringkond Okhalḍhuńgā ringkond Pām̐chthari ringkond Sańkhuvāsabhā ringkond Solukhumbu ringkond Sunsarī ringkond Tāplejuńgi ringkond Terhathumi ringkond Udayapuri ringkond Table 01: Number of households by type of ownership of housing unit, NPHC 2021  Koshī provints – pildid, videod ja helifailid Wikimedia Commonsis
Nempont-Saint-Firmin

Nempont-Saint-Firmin on vald Põhja-Prantsusmaal Pas-de-Calais' departemangus. Nempont-Saint-Firmin asub Authie jõe orus, Somme'i departemangu piiri ääres, u. 13 km Montreuil-sur-Merist lõunas, tee N1 ääres. 18. sajandi St. Firmini kirik. Kirik Répertoire géographique des communes, vaadatud 26.10.2015. Populations légales 2021
Frederik Rønnow

Frederik Riis Rønnow (sündinud 4. augustil 1992 Horsensis) on Taani jalgpallur, kes mängib väravavahina Saksamaa kõrgliigaklubis Union Berlin ja Taani jalgpallikoondises. Ta alustas klubikarjääri kodulinnaklubis AC Horsens, mille meeskonnas debüteeris ta Taani kõrgliigas hooajal 2011/12. Hooajal 2013/14 oli ta laenul Taani kõrgliigaklubis Esbjerg. Aastatel 2015–2018 kuulus ta Taani kõrgliigaklubi Brøndby ridadesse. 2016. aastal pälvis Rønnow Brøndby aasta mängija auhinna. 2018. aasta juulis siirdus ta Saksamaa kõrgliigaklubisse Eintracht Frankfurt. Frankfurdi esiväravavahiks Rønnow kahe hooaja jooksul ei kujunenud ning hooajal 2020/21 oli ta laenul Saksamaa kõrgliigaklubis Schalke. 2021. aasta juulis liitus ta Berliini Unioniga. Hooajal 2022/23 sai Rønnow Berliini Unioni esiväravavahiks. Taani jalgpallikoondises debüteeris Rønnow 31. augustil 2016 sõprusmängus Liechtensteini vastu. Rønnow on olnud Taani koondise varuväravavaht kahtedel maailmameistrivõistlustel (2018 ja 2022) ning kahtedel Euroopa meistrivõistlustel (2020 ja 2024). "Frederik Rönnow wird Unioner" (saksa). Union Berlin. 20. juuli 2021. Vaadatud 20. juulil 2021.
Bonsai

Bonsai (Kuula; jaapani keeles 盆栽 'alusel kasvav') on alusel kasvatatud ja kujundatud puu, mille juured ei ole maaga ühenduses, samuti niisuguste puude kasvatamise kunst. Need on looduses levinud puude (ka põõsaste ja teiste taimede) miniatuursed vormid. Väikese kasvu saavutamiseks pole vaja erihooldust, anuma piiratud seinte tõttu ei saa taime juurestik kuigi suureks paisuda ja tal puuduvad toitained suure maapealse osa kasvatamiseks. See-eest neid kastetakse ja väetatakse väga täpselt ja mõõdukalt. Pügamine ja juurte kärpimine on väga olulised bonsai kuju ja suuruse vormimisel. Bonsai kasvatamisel on tuntud 19 stiili ja hulgaliselt variatsioone. Levinuimad ja traditsioonilised on viis põhilist stiili: tikksirge sirge kaldus kaskaad poolkaskaad. Bonsaina saab kasvatada enam-vähem iga mitmeaastast puitunud varrega taime, mis harusid ajab. Oleks parem, kui tal oleksid väikesed lehed või okkad, sest siis on tulemus ilusam. Bonsaid ei hakata üldjuhul kasvatama seemnest. Kiiremini saab tulemust näha siis, kui taim istutatakse ümber vabast loodusest. Bonsai on religioosne tseremoonia, mis kestab aastakümneid ja põhineb zen-budismi filosoofial. Zen-budismi kohaselt on inimene, loodus ja selle elemendid kõik omavahel seotud. Taimede, sealhulgas puude kasvatamine anumates ulatub ajalooliselt vähemalt Vana-Egiptuse loomise aega. Leitud on 6000 aasta vanuseid jooniseid kaljusse raiutud tühemikes kasvavatest puudest. Vaarao Ramses III annetas pottides kasvatatud oliivipuid, datlipalme ja teisi taimi sadadele templitele. Indias kasutati anumais kasvatatud puid ja nende vilju juba enne meie ajaarvamise algust nii meditsiinis kui ka toiduks. Teadaolevalt kasutati sõna "penzai" esimest korda Hiinas Jini dünastia ajal (see dünastia oli võimul aastatel 265–420). Aja jooksul levis see komme mitmele poole Hiinasse, Koreasse, Jaapanisse, Vietnami ja Taisse. Puude kasvatamine kastides oli eriti levinud Songi dünastia ajal. See oli Hiinas kultuurilise kasvu periood, mil paljud hiina kombed said tuttavaks ja võeti kasutusele Jaapanis. Esimene teadaolev isik, kes Jaapanis bonsaist rääkis, oli zenbudistlik munk Kokan Shiren, kes umbes 1300. aastal kiitis essees "Riimitud proosa miniatuursest aiamaastikust" bonsai esteetilisi põhimõtteid ja aiaarhitektuuri. Esialgu kasvatati bonsaid üksnes ilu pärast, aedade ja eluruumide kaunistamiseks. Hiljem, Tokugawa perioodil sai sellest jõukate inimeste ajaveetmiskomme. Kõige kauem bonsaina kujundatud praegu elav puu on viieokkaline mänd Pinus pentaphylla var. negishi, mis on tuntud nimega Sandai-Shogun-No Matsu. See on vähemalt 500 aastat vana ja seda on kujundatud alates aastast 1610. See ei ole kõige vanem elav bonsaipuu, ent ülejäänuid on bonsaina kujundama hakatud hiljem.
Neuville-sous-Montreuil

Neuville-sous-Montreuil on vald Põhja-Prantsusmaal Pas-de-Calais' departemangus. Neuville-sous-Montreuil Montreuil-sur-Meri idapoolne eeslinn, tee D113 ääres, tee N1 lähedal. 19. sajandi St. Vaasti kirik. 13. sajandi Notre-Dame-des-Prési klausuur. See ehitati 19. sajandil ringi. La Grange Blanche 1778, rahvusvahelise abstraktse geomeetria kunstniku John Huttoni erastuudio/galerii. Notre-Dame des Prési klausuur Répertoire géographique des communes, vaadatud 26.10.2015. Populations légales 2021
Körmendi kreis

Körmendi kreis (ungari keeles Körmendi járás) on 2. järgu haldusüksus (kreis) Ungaris Vasi komitaadi edelaosas. Kreisi halduskeskus on Körmendi linn. Körmendi kreis piirneb edelas Sloveeniaga ja loodes Austriaga. Kreisis on 46 omavalitsust, sealhulgas kaks linna: Körmend ja Őriszentpéter. Population data by settlement, vaadatud 12.11.2023.
Sańkhuvāsabhā ringkond

Sańkhuvāsabhā ringkond on 2. järgu haldusüksus Nepalis Koshī provintsis. See asub provintsi põhjaosas. Ringkond piirneb põhjas Tiibetiga. Ringkonna põhjaosas paikneb osa Himaalaja mägedest, sealhulgas Makalu (Hiina-Nepali piiril), mille tipp on 8485 meetri kõrgusel merepinnast. Läbi ringkonna voolab lõunasse Tiibetist alguse saanud Aruni jõgi, moodustades ringkonna territooriumil maailma ühe sügavaima oru. Ringkond jaguneb halduslikult 13 omavalitsusüksuseks. Ringkonnas räägib nepali keelt emakeelena 46,1%, tamangi 8,8%, šerpa 8,0%, kulungi 6,6%, limbu 5,0% ja teisi keeli 25,5% elanikest. National Population and Housing Census 2011 Table 01: Number of households by type of ownership of housing unit, NPHC 2021  Sańkhuvāsabhā ringkond – pildid, videod ja helifailid Wikimedia Commonsis